open-index/open-wikipedia-markdown huggingface dataset:
Vladimir Arsenjev

**Vladimir Klavdijevitsj Arsenjev** (russisk: Влади́мир Кла́вдиевич Арсе́ньев) (født , død 4. september 1930) var en russisk utforsker av det Fjerne østen, som fortalte utførlig om sine reiser i en rekke bøker. Her redegjorde han om sine militære reiser til Ussuribekkenet med *Dersu Uzala*, en innfødt jeger, fra 1902 til 1907. Han var den første til å beskrive en lang rekke arter av Sibirs flora.

## Biografi
Arsenjev ble født i St. Petersburg i Russland.  Hans far var en tidligere livegen som hadde steget opp til å bli sjef for Moskvadistriktets jernbaner. Etter en militær utdannelse, begynte Arsenjev sine ekspedisjoner til skogene i Det fjerne østen. Han bodde i Vladivostok under den russiske borgerkrigen, og var endog en Kommissær for etniske minoriteter (*Komisar po delam inrodtsjeskim*) i den uavhengige Fjernøstlige republikk. Etter at Den fjernøstlige republikk ble absorbert av Sovjetisk Russland i 1922 avslo Arsenjev forslag om å emigrere og ble boende i Vladivostok.

Arsenjev døde i 1930, 57 år gammel.

Arsenjevs familiehjem i Vladivostok er blitt omgjort til et museum. Arsenjev, en by i Primorskij kraj, ble oppkalt etter han.

## Familiens skjebne
Hans enke, Margarita Nikolajevna Arsenijeva, ble arrestert i 1934 og igjen i 1937, etter å ha blitt anklaget for å være medlem av en undergrunnsorganisasjon av spioner og sabotører i japansk tjeneste som det ble påstått at hennes avdøde mann hedde ledet. Den militære rettssaken, som fant sted 21. august 1938, tok bare ti minutter og dømte henne til døden. Hun ble henrettet umiddelbart. Aresenjevs datter Natalia ble også arrestert i april 1941, dømt og sendt til GULagene.

## Forfatterskap
Han er mest kjent som forfatter av mange bøker om sine utforskninger, herunder rundt seksti arbeider om geografien, plante- og dyrelivet og etnografien i de regionene hvor han reiste.  Arsenjevs mest kjente verk, *Dersu Uzala* (Jegeren Dersu), er forfatterens memoarer fra tre ekspedisjoner til den ussuriske *[[taiga]]* i Nord-Asia, langs Japanhavet og nord til Vladivostok. Boken er oppkalt etter Arsenjevs guide, en ussurisk innfødt av Nanai/Goldi-stammen.  Boken fanget oppmerksomheten til den japanske regissøren Akira Kurosawa, som utga filmversjonen, *[[Dersu Uzala]]*, i (1975). Den tredje boka i trilogien, *I Sikhote-Alinfjellene* ble utgitt posthumt først i 1937.

## Bibliografi
* «По Уссурийскому краю (Дерсу Узала). Путешествие в горную область 'Сихотэ-Алинь'» (*Po Ussurijskomu Kraju*) (Vladivostok 1921), den første boken i Dersu Uzala-trilogien.
* «Дерсу Узала Из воспоминаний о путешествиях по Уссурийскому краю в 1907 г. Владивосток» (*Dersu Uzala*) (1923).
* «В горах Сихотэ-Алиня» (*I Sikhote-Alinfjellene*), den tredje boken i Dersu-Uzala-trilogien, utgitt posthumt i 1937
* «Мифы, легенды, предания и сказки народов Дальнего Востока» (*Myter, legender, tradisjoner og fabler hos folkene i Fjerne Østen*).  Monograph Series, International Institute of Ethnolinguistic and Oriental Studies (IIEOS), ISSN 1230-3283 ; 10, ISBN 83-902273-4-7)

## Referanser


## Eksterne lenker
* Artikkel om Vladimir Arsenjev (russisk)
* Nettsted om Dersu Uzala (engelsk, russisk)
Per Brandtzæg

**Per Brandtzæg** (1936–2016) var en norsk medisinsk forsker. Han var professor i medisin og tilknyttet Institutt for patologi ved Universitetet i Oslo, og Rikshospitalet. Han var en av Norges mest siterte forskere. Han var i september 2016 oppført med over  siteringer i Google Scholar.

## Bakgrunn
Han vokste opp i Ørskog, tok examen artium ved Volda landsgymnas og tok tannlegeeksamen i 1960. Han forsket først på tannkjøttbetennelse, og han avla i 1971 dr.philos.-graden ved Universitetet i Oslo med avhandlingen *Human secretory immunoglobulins*. 

## Virke
Han viet seg særlig til forskning på infeksjonsforsvar og immunpatologi. Brandtzæg forsket særlig på immunsystemets funksjon i slimhinnene og hvordan immunsystemet bekjemper sykdommer i luftveier og tarm, og hva svikt i systemet fører til av sykdom. I 1974 oppdaget han nye mekanismer for hvordan antistoffer kunne passere gjennom kroppsvev, og disse oppdagelsene har hatt stor medisinsk betydning i tiårene som fulgte. 

Han etablerte på 70-tallet laboratorium for immunhistokjemi og immunpatologi (LIIPAT) ved Rikshospitalet, som ble et internasjonal anerkjent laboratorium. Her veiledet han mer enn 40 stipendiater til doktorgrad. 

Han ble i sine senere år også et aktivt medlem i Torgersen-gruppen. Han mente at det ikke fantes tekniske bevis for at Fredrik Fasting Torgersen var skyldig i drap.

## Utmerkelser og priser
* Utnevnt til kommandør av St. Olavs Orden i 2006 for sin innsats innen medisinsk forskning.
* Han ble i 1997 innvalgt som medlem i Deutsche Akademie der Naturforscher Leopoldina.
* I 1998 ble han utnevnt til æresmedlem i Den norske patologforening.
* Universitetet i Oslos forskningspris 1998
* Anders Jahres medisinske pris (hovedprisen) delt med Lars Å. Hanson, Göteborg «for deres banebrytende arbeider innen grunnleggende og klinisk immunologi»
* Fernströms nordiske pris 2014

## Referanser




## Eksterne lenker

* Bladet Forskning *[https://web.archive.org/web/20150612132203/http://www.forskningsradet.no/bladetforskning/Nyheter/Mannen_med_ljaen/1250810551384 Mannen med ljåen]* portrettintervju med Per Brandtzæg skrevet av Susanne Moen Stephansen 2006
Johannes Malvin Eide

**Johannes Malvin Eide** (1937–2025) var en norsk forretningsmann og gründer. Han var eier av og tidligere administrerende direktør i Eide-gruppen. Han har hatt ledende posisjoner i flere av gruppens selskaper. 

Sammen med sin bror etablerte Eide sin første virksomhet, et treskipsverft, som attenåring i 1951. Senere startet han Fjellberg Sveis. Bedriftene ble i 1970-årene de viktigste arbeidsgiverne i Kvinnherad kommune, men nedgangstider gjorde at driften stanset i 1983. I 1982 startet Eide firmaet Eide Contracting A/S og Eide Shipping A/S. Disse drev med utleie og oppdrag for offshoreindustrien og landbasert industri og var særlig rettet mot lektere, flytekraner og bukserbåter. I i 1992–1993 ble virksomheten omorganisert til Eide Marine Service A/S. Denne gruppen har senere fått tilskudd av Eide Marine Tech, Eide Flotell Service og Eide Barge Invest.

Eide har vært opptatt av å bevare båt- og skipsbyggingshistorien i Sunnhordland og har vært aktiv i restaureringsprosjekter.

Kongen utnevnte 14. desember 2006 Eide til ridder av 1. klasse av St. Olavs Orden: «Ordensrådet har i sin begrunnelse lagt vekt på hans store samfunnsengasjement og kulturelle innsats gjennom mange år. Vektlagt er også han store engasjement for ivaretakelse av kysthistorien og skipsbyggingshistorien av stor verdi for kommende generasjoner.» 

## Referanser
Zagreb (fylke)

**Zagreb fylke** *([[kroatisk]]:Zagrebačka županija)* er et fylke i Kroatia, beliggende ved elven Sava. Fylket ligger i regionen det sentrale Kroatia og omkranser landets hovedstad Zagreb, men omfatter ikke selve byen som er eget fylke. Zagreb er likevel administrativt senter for fylket. Det ligger sentralt i midtre Krotia, og grenser mot nabolandet Slovenia i nordvest. I nord grenser det til fylkene Krapina-Zagorje, Varaždin og Koprivnica-Križevci, i øst til Bjelovar-Bilogora, i syd til Sisak-Moslavina og i sydvest til Karlovac. De største byene er Velika Gorica, Samobor og Zaprešić.

## Byer og kommuner
Fylket er administrativ inndelt i 9 byer og 25 kommuner. Innbyggertall i følgende lister er fra folketellingen i 2001.

### Byer

### Kommuner
Perry McGillivray

**Perry McGillivray** (født 5. august 1893, død 27. juli 1944)  var en amerikansk svømmer og vannpolospiller som deltok i de olympiske leker 1912 i Stockholm og 1920 i Antwerpen.

McGillivray ble olympisk mester i svømming under OL 1920 i Antwerpen. Han var med på det amerikanske laget som vant 4 x 200 meter fri. De vant foran Australia med tiden 10.04,4 som var ny verdensrekord og over femten sekunder raskere enn sølvvinnerne. De andre svømmerne på gull-laget var Pua Kela Kealoha, Norman Ross og Duke Kahanamoku. Det var sju nasjoner som stilte med lag i 4 x 200 meter fri for herrer. Finalen ble avviklet 29. august 1920. Han spilte også tre kamper med det amerikanske vannpololaget som kom på fjerdeplass. Åtte år tidligere, under 1912 i Stockholm var McGillivray med på det amerikanske laget som kom på andreplass på 4 x 200 meter fri bak Australia.

## OL-medaljer
* 1920  Antwerpen -  **Gull** i svømming, 4 x 200 meter fri (USA) 
* 1912  Stockholm -  Sølv i svømming, 4 x 200 meter fri (USA)

## Referanser


## Eksterne lenker
*
Kenny Rogers Roasters

**Kenny Rogers Roasters** er en *fastfood* kyllingrestaurantkjede som startet i 1991 i USA av country music- musiker Kenny Rogers og tidligere Kentucky Fried Chicken-eier og utvikler John Y. Brown jr. Menyen kretset opprinnelig om trefyrt rotisserikylling. Dette tilbudet ble etterhvert utvidet, som kjeden spredte seg til mange land, til så langt unna som Midtøsten og Asia.
Serbias vitenskaps- og kunstakademi

** Serbias vitenskaps- og kunstakademi ** * (Srpska Akademija Nauka i Umetnosti , SANU) * er et statlig, ledende forskningsakademi i Beograd i Serbia. Det ligger i sentrumskommunen Stari Grad. Det er også en avdeling i Novi Sad (1979), et senter i Kragujevac og et i Niš (1990), sistnevnte i samarbeid med Universitetet i Niš.

Forskningsakademiet ble opprettet i 1886 på basis av de tidligere sammenslåtte *Serbias kongelige vitenskapsakademi* og *Serbias lærde selskap (1864–)*. 

Avdelingene ved SANU er:
*Avdelingen for matematikk, fysikk og geovitenskap
*Avdelingen for kjemi og biologi
*Avdelingen for ingeniørvitenskap
*Avdelingen for medisinvitenskap
*Avdelingen for språk og litteratur
*Avdelingen for samfunnsvitenskap
*Avdelingen for historie
*Avdelingen for kunst og musikk

## Referanser


## Eksterne lenker
*  Serbias vitenskaps- og kunstakademi hjemmeside
Chuiwan

**Chuiwan** (捶丸, *Chuíwán*) var et ballspill i antikkens Kina. Reglene minner om moderne golf.

Boken *Dongxuan lu* (東軒錄), skrevet av Wei Tai (om lag 1050—1100) under Song-dynastiet, beskriver hvordan en mandarin lærer sin datter hvordan å borre hull i bakken og spille baller ned i dem. Sporten ble populær under Song-dynastiet, og et verk kalt *Wan jing* (丸經) fra Yuan-dynastiet var viet til den. De seneste dokumentasjoner om *chuiwan* i Kina er fra Ming-dynastiet i to malerier fra 1400-tallet. 
## Referanser


## Eksterne lenker
* Ancient Asian origin of Golf ?
Ørfjellet (Saltdal)

**Ørfjellet** (lulesamisk: *Uvbágájsse*) er et fjell i Saltdal kommune i Nordland. Fjellet har to topper, og den høyeste ligger 1&nbsp;751 meter over havet. Den andre toppen ligger omtrent 1,5 kilometer lenger nord og har en høyde på 1&nbsp;651 meter over havet.

Fjellet kalles også *Ølfjellet*, som kommer av ordet ølrøyk (øl av norrønt ylr = varme), en slags dis (tørrdis).

Toppens sekundærfaktor på 47 kilometer er blant de 40 lengste i Skandinavia.

## Se også
* Liste over fjell i Skandinavia

## Fotnoter



## Referanser
27. kongelige prøyssiske jägerbataljon

**27. kongelige prøyssiske jägerbataljon** var en bataljon oppsatt i Tyskland under første verdenskrig med frivillige fra Finland. De finske frivillige var med i den såkalte Jägarrörelsen og hadde reist til Tyskland for å få militær utdanning som et grunnlag for å frigjøre Finland fra Russland.

Finske veteraner fra 27. kongelige prøyssiske jägerbataljon spilte en viktig rolle i kampene under den finske borgerkrigen og under vinterkrigen var mange av de høyere offiserene på finsk side veteraner fra bataljonen.

## Referanser


## Kilder
* 1914-1918 online - Jäger Movement

## Eksterne lenker
*
Universitetet i Beograd

**Universitetet i Beograd** *(Universitet u Beogradu , UuB)* er et statlig, ledende universitet i Beograd i Serbia. Det ligger spredt i sentrumskommunen Stari Grad. 

**UuB** ble grunnlagt i 1808, og ble i 1838 slått sammen med et *lycée* i Kragujevac. Den mest kjente rektoren var geografen Jovan Cvijić (1865–1927). Under Jugoslavia vokste universitetet sterkt, og tiltrakk seg mange utenlandske studenter. På 1990-tallet var studentene spydspisser i motstanden mot regimet til Slobodan Milošević, og demonstrasjonene rystet regimet særlig i 1991, 1996 og 1997. 

Det er 31 fakulteter og 8 vitenskapelige forskningsinstitutter ved UuB. Fagkretsen er svært bred, her finner man 150 grunnprogrammer og fordypninger innen teknologi, samfunnsfag, språk og humaniora, naturfag, medisin, jus, teologi og andre disipliner. 

Under og etter krigene på Balkan 1992&ndash;2000 startet en alvorlig forfallsperiode ved universitetet, og mange studenter foretrakk utenlandske læresteder eller tok jobb i utlandet umiddelbart etter endt studium. 

De viktigste og mest kjente fakultetene ved UuB er:
*Juridisk fakultet (1808)
*Filosofiske fakultet (1808)
*Økonomisk fakultet (1937)
*Fysisk fakultet
*Filologisk fakultet (1960)

## Tidligere studenter
Tidligere studenter ved universitetet har blant andre vært:
*Sonja Biserko,  serbisk forkjemper for menneskerettigheter
*Nenad Bogdanović, borgermester av Beograd
*Nexhat Daci, leder for Kosovos nasjonalforsamling 
*Vuk Drašković, utenriksminister i Serbia og Montenegro
*Zoran Đinđić, serbisk statsminister
*Kiro Gligorov, første demokratiske president av republikken Makedonia
*Vojislav Koštunica, tidligere statsminister i Serbia
*Peder Martin Lysestøl, førstelektor i samfunnsøkonomi på Høgskolen i Sør-Trøndelag
*Milan Milutinović, serbisk president
*Lazar Mojsov, president for FNs generalforsamling
*Miroslav Mišković, serbisk forretningsmann
*Holger K. Nielsen, dansk politiker fra Socialistisk Folkeparti
*Ljubiša Rajić, serbisk professor i nordiske språk og litteratur
*Ivan Stambolić, leder av Jugoslavias kommunistparti og Serbias president
*Boris Tadić, Serbias president
*Filip Vujanović, president i Montenegro

## Referanser


## Eksterne lenker
*
Koukaki

**Koukaki** (gresk: Κουκάκι) er en bydel sør for sentrum av Athen, Hellas' hovedstad.

## Beliggenhet
Bydelen Koukaki ligger i Athen kommune og grenser mot sydøst til bydelen Neos Kosmos og mot nordøst til området Makrygianni og videre til Plaka, en av Athens eldste bydeler. Mot nordvest grenser Koukaki til Filopapposhøyden, og videre bydelen Thiseio. Vest for Koukaki ligger bydelen Petralona og i sydvest kommunen Kallithea. De viktigste gatene i Koukaki er Veikou-gaten og Dimitrakopoulou-gaten, hvor trolleybussene kjører henholdsvis fra Athen sentrum mot Kallithea og Petralona (Veikou) og motsatt vei (Dimitrakopoulou). Parallelt med disse ligger Syngrou-avenyen, som danner grensen mellom Koukaki og Neos Kosmos. Denne avenyen forbinder Athens sentrum med Falirobukten og videre Athens sydlige forsteder.

## Kollektivtransport
Koukaki dekkes av forskjellige typer kollektivtransport:
* Metro: Koukaki betjenes av to metrostasjoner, *[[Akropoli]]* (i Makrygianni, nær Akropolis) og *[[Syngrou-Fix]]* (ved Syngrou-avenyen).
* Trikk: Koukaki betjenes av begge byens trikkelinjer (*[[Syntagma-plassen|Syntagma]]-[[Fred- og vennskapsstadion|SEF]]* og *Syntagma-Kolimvitirio ([[Vouliagmeni]])*) ved stoppestedet *Fix*.
* Buss: Koukaki betjenes av flere bussruter langs Syngrouavenyen, bl.a. 024, 040, 106, 110, 126, 134, 135, 136, 137, 230, A2, B2, E2, og E22.
* Trolleybuss: Rutene 1, 5, og 15 har stoppesteder langs gatene Veikou og Dimitrakopoulou.

## Severdigheter
* Agios Ioannis-kirken.
* Agios Nikolaos-kirken.
* Ruinene av det gamle bryggeriet Fix ved Syngrou-avenyen.
* Gågatene Drakou og Olympiou med caféer og restauranter.

## Kjente nåværende og tidligere beboere
*Sapfo Notara (1907–1985), gresk skuespillerinne.
*Koula Agagiotou (1915–2006), gresk skuespillerinne.
*Viky Vanita (1948?–2007), gresk skuespillerinne.
*Nikolaos Kaklamanakis (1968- ), gresk brettseiler.
*Ekaterini Thanou (1975– ), gresk friidrettsutøver.
Robert Desmettre

**Robert Desmettre** (født 5. august 1901 i Neuville-en-Ferrain, død 6. mars 1936 i Tourcoing) var en fransk vannpolospiller som deltok i de olympiske leker i Paris i 1924.
 
Desmettre ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Desmettre spilte alle fire kampene og scoret åtte mål. De andre spillerne på det franske laget var Paul Dujardin, Georges Rigal, Noël Delberghe, Henri Padou, Albert Deborgies og Albert Mayaud.

## OL-medaljer
* 1924  Paris -  **Gull** i vannpolo, (Frankrike)

## Referanser


## Eksterne lenker
*
Lasse Glomm

**Lasse Glomm** (1944–1996) var en norsk filmregissør og manusforfatter. Han regisserte åtte spillefilmer og hadde manus på syv. Han var i tillegg produsent på flere filmer.

## Karriere
Glomm begynte karrieren som filmjournalist og redaksjonsmedlem i filmtidsskriftene *[[Fant (blad)|Fant]]* og *[[Filmavisa]]* og debuterte som filmarbeider i 1972. Han var produksjonsassistent og -leder på flere filmer, blant annet Joseph Loseys filmatisering av *[[Et dukkehjem]]* (1973) og Per Bloms Mors hus (1974). Glomm regidebuterte med *[[Det andre skiftet]]* (1978) og fulgte opp med *[[At dere tør!]]* (1980), begge etter bøker av Espen Haavardsholm. Etter barnefilmen *[[Zeppelin (1981)|Zeppelin]]* (1981) kom *[[Svarte fugler]]* (1983), en kjærlighetshistorie lagt til forlagsmiljø, mens *[[Havlandet]]* (1985) var et historisk hverdagsdrama for Nordkalotten. Filmen hadde sitt litterære forelegg i Idar Kristiansens romansyklus om den finske innvandringen til Nord-Norge i 1860-årene. Dystopien *[[Sweetwater]]* (1988) var basert på Knut Faldbakkens to *Uår*-romaner.

Han var produksjonleder for *[[Vårnatt (film)|Vårnatt]]* (1976) og produsent for *[[Is-slottet (film)|Is-slottet]]* (1987), begge basert på bøker av Tarjei Vesaas. Han hadde manus på nesten alle de filmene han regisserte og hadde i tillegg manus på den Oscar-nominerte *[[Søndagsengler]]* fra 1996, som ble hans siste spillefilm.

I 1990-årene hadde han også oppdrag for TV og regisserte noen episoder av såpeserien *[[Offshore (TV-serie)|Offshore]]* (1996). 

Glomm var kunstnerisk leder for Norsk Film A/S i årene 1984–1987. Han var også i en periode lærer ved Dønski videregående skole.

## Filmografi

## TV
(Regi)
* *[[Offshore (TV-serie)|Offshore]]* (1996) (ukjent antall episoder)
* *[[I de beste familier]]* (1995)

## Referanser


## Eksterne lenker
*
10. serierunde i Premier League 2008/09

**10. serierunde i Premier League 2008/09** begynte tirsdag 28. oktober 20:45 med Newcastle mot West Bromwich. De siste ni kampene ble spilt onsdag 29. oktober.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Kvarnerbukta

**Kvarnerbukta** (kroatisk: *Kvarnerski zaljev*, italiensk: *Golfo del Quarnero/Quarnaro/Carnaro*) er ei bukt nord i Adriaterhavet mellom halvøya Istria og den nordlige kysten av Kroatia. Bukta danner regionen Kvarner.

De største øyene i Kvarner er Cres, Krk, Pag, Rab og Lošinj. Størstedelen av Kvarnerbukta ligger mellom Cres og Krk. Et mindre område ligger mellom Cres, Krk, Rab og Pag, og blir kalt *Kvarnerić* (lille Kvarner).

Bukta er kjent for å være dyp, og det gjør blant annet at byen Rijeka som ligger lengst nord i bukta har en havn som kan ta i mot de største tankskipene.

Rijeka er Kroatias viktigste havn og var Jugoslavias viktigste havneby og var tidligere havneby for Ungarn.

Badebyer som Opatija omtales som Kvarner-rivieraen.

## Referanser


## Eksterne lenker
*
Robert Shaw

**Robert Shaw** er navnet til flere personer:

* Robert Gould Shaw (1837&ndash;1863), amerikansk offiser
* Robert Barkley Shaw (1839&ndash;1879), britisk oppdagelsesreisende
* Robert Shaw (dirigent) (1916&ndash;1999), amerikansk dirigent
* Robert Shaw (skuespiller) (1927–1978), engelsk skuespiller og forfatter 
* Bob Shaw (1931&ndash;1996), nordirsk forfatter
* Robert Shaw (fysiker) (1946–), amerikansk fysiker
Universitetet i Niš

** Universitetet i Niš  ** * (Universitet u Nišu , UuN) * er et statlig universitet i Niš i Serbia. Det ble grunnlagt i 1965, fem år etter at Universitetet i Beograd startet de første forberedende studiekursene i byen. Universitetet i Niš har også et forskningssamarbeid med Serbias vitenskaps- og kunstakademi. Teknologisk fakultet ligger i nabobyen Leskovac, og lærerutdanningen i Vranje.

Det er 13 fakulteter ved *UuN*, med fagtilbud innen jus, filosofi, naturfag og teknologi, humaniora og språk, medisin, ingeniørfag og arkitektur. Det gis også lærerutdanning.  

## Referanser


## Eksterne lenker
*
Paul Dujardin

**Paul L. Dujardin** (født 10. mai 1894 i Tourcoing, død 1959 i Coulon/Deux-Sèvres) var en fransk vannpolospiller som deltok i de olympiske leker 1924 i Paris og 1928 i Amsterdam.
 
Paul Dujardin ble olympisk mester i vannpolo i OL 1924 i Paris. Han var målvakt på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Dujardin spilte alle fire kampene. De andre spillerne på det franske laget var Robert Desmettre, Georges Rigal, Noël Delberghe, Henri Padou, Albert Deborgies og Albert Mayaud. Fire år senere, i 1928 i Amsterdam var han målvakt på det franske vannpololaget som kom på tredjeplass.

## OL-medaljer
*  1924  Paris - **Gull** i vannpolo, menn  Frankrike
*  1928  Amsterdam - Bronse i vannpolo, menn  Frankrike

## Referanser


## Eksterne lenker
*
Isuma TV

**Isuma TV** er en kanadisk internettbasert videoportal for urfolksfilmprodusenter i Canada og Alaska.

## Eksterne lenker
*
Ring Dagsson

Kong **Ring Dagsson** (*Hring Dagsson*) var en konge på Ringerike, som levde omkring år 860.

Han var far til Åshild Ringsdatter, som var en av Harald Hårfagres hustruer. Snorre Sturlason forteller i Harald Hårfagres saga:

Dampskipet DS Kong Ring er oppkalt etter Kong Ring.

## Referanser
Over Ævne I

:*Se også [[Over Ævne. Andet Stykke]]

***Over Ævne I*** er et [[drama]] i to akter av [[Bjørnstjerne Bjørnson]], utgitt i 1883. Stykket regnes som Bjørnsons beste.

Stykket ble skrevet i Paris og er et angrep på en [[kristendom]] båret av troen på [[mirakel|mirakler]]. Hovedpersonen er presten *Adolf Sang*, som er formet etter modell av [[Kristofer Janson]]. Sang mener at hans sterke tro skal frelse hustruen *Klara* fra hennes sykdom. Sang fremstilles både som en blindt troende og samtidig som en gjennomført godt menneske. Da hustruen likevel dør, til tross for hans anstrengelser, mister han selv både troen og livet. Foruten ekteparet Sang og deres barn *Rakel* og *Elias* opptrer Sangs kollega *pastor Bratt'' i stykket.

Stykket ble først oppført i Stockholm i 1886. Første norske oppsetning var på Nationaltheatret i 1899 i forfatterens egen regi og med Johanne Dybwad og Johan Fahlstrøm i hovedrollene.

## Eksterne lenker
Utgaven fra 1883 og 1932 i fulltekst hos Nasjonalbiblioteket
Georges Rigal

**Georges Rigal** (født 6. januar 1890 i Paris, død 25. mars 1974) var en fransk svømmer og vannpolospiller som deltok i de olympiske leker 1912 i Stockholm og 1924 i Paris.
 
Rigal ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. De andre spillerne på det franske laget var Robert Desmettre, Paul Dujardin, Noël Delberghe, Henri Padou, Albert Deborgies og Albert Mayaud.

## OL-medaljer
* 1924  Paris -  **Gull** i vannpolo, (Frankrike)

## Referanser


## Eksterne lenker
*
Universitetet i Kragujevac

** Universitetet i Kragujevac ** * (Universitet u Kragujevcu, UuK) * er et statlig, ledende universitet i Kragujevac i Serbia. Det ble grunnlagt i 1976, men har røtter tilbake til et ’’Lycee’’ som ble opprettet av prins Miloš Obrenović I i 1838. Da hovedstaden ble flyttet til Beograd flyttet lyce’et med, og i 1905 gikk det inn i Universitetet i Beograd.

Det er 11 fakulteter ved *UuK*, med fagtilbud innen jus, økonomi, naturvitenskap, teknologifag, landbruksfag og ulike samfunnsfag. Det gis også lærerutdanning i Jagodina og Užice.  Et er fakulteter og institutter spredt i fem byer rundt hovedcampus.

## Referanser


## Eksterne lenker
*
Losen og hans hustru

***Losen og hans hustru*** (*Lodsen og hans hustru*) er en roman fra 1874 av den norske forfatteren Jonas Lie. 

Romanen regnes som den første *sjøroman* og den første *ekteskapsroman* i norsk litteratur. Hovedpersonen er losen *Salve Kristiansen* og hans hustru *Elisabeth*. De to er barn av henholdsvis en fraktemann og en fyrvokter. Salves temperament og sjalusi slites av at hustruen tidligere hadde vært forlovet med en sosialt høyestestående sjøoffiser. Sjalusi, tvil og kvernende mistanker er ved å fortære losen inntil Elisabeth tvinger ham ut av tvangstankene. Skildringen av Elisabeth og hennes initiativkraft for å redde mannen og forholdet, gjorde at Lie ble hyllet av Camilla Collett som «den første ridder i vår litteratur for den våknende menneskeverdighet i kvinnen».

## Referanser
Jona von Ustinov

**Jona von Ustinov** (født *Jona von Ustinow*, (1892–1962) tjenestegjorde som tysk jagerflyver under første verdenskrig, og arbeidet som presseoffiser ved den tyske ambassaden i London på 1930-tallet og som korrespondent for et tysk nyhetsbyrå.

I 1935 begynte han å jobbe for britisk etterretningstjeneste og ble britisk statsborger; dermed unngikk han internering eller deportasjon da krigen brøt ut. Peter Wright antar i sin bok *Spycatcher* at Jona von Ustinov var den tyske spionen kjent som *U35*, og Peter Ustinov skriver i sin selvbiografi at faren ofte var vert for hemmelige møter mellom høytstående britiske og tyske tjenestemenn.

Han var far til skuespiller Peter Ustinov og sønn av Baron Plato von Ustinov.

## Referanser


## Eksterne lenker
* The Unmasking of Klop Ustinov, Secret Agent
* The Peter Ustinov Foundation
Plato von Ustinov

**Plato Ustinov** var en baron og eier av *Park Hotel* (Hotel du Parc) i Jaffa, Israel. 

Godset, som senere ble til hotellet, var opprinnelig bygget for profeten George Adams. Den ble senere overtatt av London Society for Promoting Christianity Among the Jews og er i dag ungdomsherberge.

Hans sønn, Jona von Ustinov, var far til den britiske skuespilleren Peter Ustinov.

## Referanser


## Kilder
* Perry, Yaron (2003). *British Mission to the Jews in Nineteenth-Century Palestine*. London: Routledge. ISBN 0-7146-8385-X
* Vogel, Lester I. (1993). *To See a Promised Land*. Penn State Press. ISBN 0-271-00884-9

## Eksterne lenker
* Page on the Messianic Beit Immanuel group website, about the history of their centre, the building once run by Ustinov
Henri Padou (1898–1981)

**Henri Padou senior** (født 15. mai 1898 død 19. november 1981) var en fransk svømmer og vannpolospiller som deltok i flere olympiske leker, 1920 i Antwerpen, 1924 i Paris, 1928 i Amsterdam og 1936 i Berlin.
 
Padou ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. De andre spillerne på det franske laget var Paul Dujardin, Georges Rigal, Albert Deborgies, Noël Delberghe, Robert Desmettre og Albert Mayaud. Fire år senere, under OL 1928 i Amsterdam var Padou med på det franske vannpololaget som kom på tredjeplass.

Han er far til svømmeren Henri Padou jr. som deltok under Sommer-OL 1948 i London. 
## OL-medaljer
* 1924  Paris -  **Gull** i vannpolo  Frankrike
* 1928  Amsterdam -  Bronse i vannpolo,  Frankrike

## Referanser


## Eksterne lenker
*
Yodok (Sør-Hamgyong)

:*[[Yodok (andre betydninger)|Yodok]] har flere betydninger*

**Yodok** (*Yodŏk kun*) er et fylke i provinsen Sør-Hamgyong i Nord-Korea.

Fylket var opprinnelig en del av Yonghung og ble skilt ut som egen administrativ enhet i 1952. I Yodok finner en Yodok konsentrasjonsleir.

## Administrativ inndeling
Fylket er delt inn i en ŭp (småby) og 21 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Arno Geiger

**Arno Geiger** (født 22. juli 1968 i Bregenz, Vorarlberg) er en østerriksk forfatter.

## Liv

Arno Geiger vokste opp i tettstedet Wolfurt. Han studerte tysk filologi, oldtidshistorie og litteraturvitenskap i Innsbruck og Wien, og har siden 1993 arbeidet som forfatter.

## Referanser


## Eksterne lenker
*  
* Anmeldelse av suksessromanen "Vi har det bra" på NRKs nettsider
Infante

**Infante** og **infanta** (fra latin *infans*, «barn», egentlig «barn som ennå ikke kan snakke», av benektende *in-* og *fari*, tale) er en spansk og portugisisk tittel brukt om prinser og prinsesser av de respektive kongefamilier, utenom den spanske kronprinsen.

Kronprinsen bar fra 1388 tittelen «fyrste av Asturias». Tittelen anvendes omtrent som tittelen «prins av Wales» i Storbritannia. På samme vis bar Portugals tronfølger, fram til Portugals tap av Brasil i 1825, tittelen «prins av Brasil».

*Infantado* refererer til besittelsene til en infante eller infanta.

Ektemenn av de som ble født infanta fikk ikke tittelen som infante ved ekteskap (i motsetningen de fleste arvelige titler til den spanske adelen), skjønt tidvis ble de opphøyd til tittelen «de gracia» («av nåde») på ordre fra monarken.

## Referanser
Harald Hagen

**Harald Wilhelm Karl Hagen jr.** (født 15. mars 1902 i Oslo, død 24. mai 1970 i Oslo) var en norsk seiler som deltok i de olympiske leker 1924 i Paris.

Hagen ble olympisk mester i seiling under sommer-OL 1924 i Paris. Han vant sammen med Rick Bockelie, Ingar Nielsen, Carl Ringvold og Carl Ringvold, Jr. olympisk gull i klassen 8 meter med den norske båten «Bera» foran den britiske båten «Emily». Seilasene ble gjennomført utenfor Le Havre i perioden 21. til 26. juli.

## OL-medaljer
* 1924  Paris -  **Gull** i seiling, 8-metersklassen  Norge

## Referanser


## Eksterne lenker
*
Neos Kosmos (Athen)

**Neos Kosmos** (gresk: Νέος Κόσμος) er en bydel syd for sentrum av Athen, Hellas' hovedstad.

## Beliggenhet
Bydelen Neos Kosmos tilhører Athen kommune og grenser mot nordvest til bydelen Koukaki og mot nordøst til bydelene Mets og Pangrati. Mot sydøst grenser Neos Kosmos til kommunen Dafni, og mot sydvest til kommunen Nea Smyrni. Syngrou-avenyen, som danner grensen mellom Neos Kosmos og Koukaki, forbinder Athens sentrum med Falirobukten og videre Athens sydlige forsteder.

## Kollektivtransport
Neos Kosmos dekkes av forskjellige typer kollektivtransport:
* Metro: Neos Kosmos betjenes av to metrostasjoner, *[[Neos Kosmos (metrostasjon)|Neos Kosmos]]* (nær Karaiskakiplassen) og *[[Syngrou-Fix]]* (ved Syngrou-avenyen).
* Trikk: Neos Kosmos betjenes av begge byens trikkelinjer (*[[Syntagma-plassen|Syntagma]]-[[Fred- og vennskapsstadion|SEF]]* og *Syntagma-Kolimvitirio ([[Vouliagmeni]])*) ved stoppestedene *Kasomouli*, *Neos Kosmos* og *Baknana*.
* Buss: Neos Kosmos betjenes av flere bussruter, bl.a. 024, 040, 106, 110, 126, 134, 135, 136, 137, 230, A2, B2, E2, og E22.

## Diverse
I antikken lå i dette området Kynosarges, som ved siden av Lykeion og Platons Akademi var et av Athens 3 viktigste gymnasia.
Hard Rock Café Orlando

**Hard Rock Café Orlando** er en del av en amerikansk restaurantkjede. Den holder til i den amerikanske byen Orlando, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Orlando ble åpnet 7. juni 1990. Kafeen er lagt til Universal Studios, og er den absolutt største restauranten kjeden eier, og det er stedet med flest klenodier. I tillegg til spisested, shop og bar finner man en konsertsal for 3000 mennesker. Stedet er bygd i romersk-katolsk stil.

## Mest prestisjefylte klenodier
* The Beatles: Paul McCartneys drakt som ble brukt i filmen «A hard days night», samt mange andre ting fra samme band.
* Buddy Hollys briller, jakke, årbok og lommebok som ble funnet i flyet som styrtet da han døde i 1959.
* Sex Pistols: Originale papirer med akkordene til platen «Anarchy in the U.K.».
* Gitaren til Pete Townshend (The Who) fra 1973. Den ble ødelagt under deres sceneshow.
* En gitar som har blitt brukt av Jimi Hendrix.
* Dressen som Elvis Presley brukte i filmen «Viva Las Vegas».
* Trommesettet som Vinnie Paul (Pantera/Damageplan) brukte da en gal fan kom på scenen i Ohio og drepte hans bror, Dimebag Darrell.
* Egen utstilling om Rolling Stones: gitar fra 1960 (brukt på LP-en «Let it bleed»), en jakke, en kontrakt og et brev.
* En jakke som James Brown brukte i flere show.
* Dressen som Freddy Mercury brukte under turneen «Jazz» i USA i 1978.

## Se også
* Hard Rock Café for mer generell informasjon om kjeden.

## Eksterne lenker
*
Sjakktittel

En **sjakktittel** er en tittel sjakkspillere blir tildelt av verdenssjakkforbundet FIDE når spilleren har oppnådd en rekke krav. Disse kravene kan være rent ratingmessige, eller også omfatte gitte prestasjoner i turneringer. Tabellen til høyre viser hvilke FIDE-ratingkrav de forskjellige titlene krever.

Når en spiller har blitt tildelt en tittel, beholdes denne livet ut, eller den kan bli erstattet av en høyere tittel.

## Eksterne lenker
* 
* FIDEs offisielle hjemmesider – Tittelkrav
Brijuni

**Brijuni** (italiensk: *Brioni*) er en liten øygruppe i Adriaterhavet. Den ligger på vestkysten av halvøya Istria i Kroatia. Den største øya er Veli Brijun (5,6 km²). Øyene er kjent for å være svært naturskjønne, og er et feriested og en nasjonalpark.

## Historie
Brijuni hadde flere romerske bosettinger i antikken, men fram til slutten av 1800-tallet var øyene først og fremst kjent for sine steinbrudd. Fra middelalderen tilhørte øyene Republikken Venezia, og stein herfra ble brukt til å bygge bygninger og broer i byen. Øyene tilhørte Venezia fram til Napoleon erobret byen i 1797. Etter dette ble øyene del av Napoleons Illyriske provinser.

I 1815 ble øyene del av keiserdømmet Østerrike og fra 1867 dobbeltmonarkiet Østerrike-Ungarn. I denne perioden ble stein fra øyene eksportert til Wien og Berlin. Etter at Østerrike anla en marinebase i Pula ble øyene strategisk viktige, og østerrikerne bygde befestninger på øyene.

Etter at marinen hadde forlatt øyene ble de kjøpt av forretningsmannen Paul Kupelwieser. Han anla et eksklusivt feriested på øyene, med førsteklasses hoteller, restauranter og havneanlegg. Øyene ble et populært feriemål for overklassen fra Wien, og ble besøkt av medlemmer av kongefamilien og andre aristokrater.

Etter første verdenskrig i 1918 ble øyene del av Italia. Paul Kupelwiesers sønn Karl overtok driften av virksomheten. Etter de økonomiske nedgangstidene på 1920-tallet gikk imidlertid foretaket konkurs, og Karl Kupelwieser begikk selvmord. Den italienske staten overtok driften av øyene i 1930. 

Etter andre verdenskrig i 1945 ble øyene del av Jugoslavia. Kommunistlederen Josip Broz Tito gjorde øyene til sitt private feriested og sommerresidens. Arkitekten Jože Plečnik tegnet en paviljong for Tito her. Nesten 100 utenlandske statsledere besøkte Tito på Brijuni, i tillegg til internasjonale filmstjerner som Elizabeth Taylor, Richard Burton, Sophia Loren, Carlo Ponti og Gina Lollobrigida. Etter Titos død i 1980 ble øyene gjort om til en nasjonalpark i 1983.

Da Kroatia ble selvstendig i 1991 ble øyene kroatiske, og anleggene ble gjort om til et internasjonalt konferansesenter. Fire hotell på Veli Brijun ble gjenåpnet, og det ble anlagt en safaripark med eksotiske dyr som hadde blitt gitt til Tito som gaver. En internasjonal poloturnering fra Karl Kupelwiesers tid ble gjenopptatt i 2004.

## Flora

Det er nærmere 680 plantearter på øya. Det er svært store eiketrær på øya. Her finnes lokale middelhavsplanter som kristtorn, myrt, jordbærtre (arbutus) og mastikstre, i tillegg til importerte arter som pinje, eukalyptus og sypress. Det finnes også eksotiske palmer og kaktus.

Mest kjent er likevel et svært gammelt oliventre. Ved hjelp av karbondatering (C-14 metoden) har man kunnet fastslå at treet er om lag 1600 år gammelt.

## Eksterne lenker
* 
* Brijuni nasjonalpark 
* Brijuni Polo Classic
Christopher Dahl (seiler)

**Christopher Johan Dahl** (født 8. desember 1898 i Oslo, død 26. desember 1966 samme sted) var en norsk seiler som deltok i de olympiske leker 1924 i Paris.

Dahl ble olympisk mester i seiling under sommer-OL 1924 i Paris. Han vant sammen med Eugen Lunde og Anders Lundgren olympisk gull i 6-metersklassen med den norske båten «Elisabeth V» foran den danske båten «Bonzo». Seilasene ble gjennomført utenfor Le Havre i perioden 21. til 26. juli.

## OL-medaljer
* 1924  Paris -  **Gull** i seiling, 6-metersklassen

## Referanser


## Eksterne lenker
*
Arturo Kenny

**Arturo Juan Kenny y Gahan** (født 12. desember 1889 i Buenos Aires, død ?) var en argentinsk polospiller som deltok under OL 1924 i Paris.

Kenny ble olympisk mester i polo under OL 1924 i Paris. Han var med på det argentinske laget som vant poloturneringen foran USA. De andre spillerne på laget var Juan Miles, Guillermo Naylor, Juan Nelson og Enrique Padilla.

## OL-medaljer
* 1924  Paris -  **Gull** i polo  Argentina

## Eksterne lenker
*
Herland (Askvoll)

**Herland** er ei bygd lengst vest på Atløyna i Askvoll kommune i Sunnfjord, Sogn og Fjordane, vest for kommunesenteret Askvoll, nord for Vilnesfjorden, og sør for Stavfjorden.

Herland er ei fiskerihavn, hvor gårdsbruk og fiskeri alltid har vært livsnerva. Det i dag to snurpere og noen sjarker som blir drevet fra Herland. Norges eldste gjenlevende krabbefabrikk ligger her. Den hadde over 90 ansatte i sin storhetstid på 1950-60-70-tallet. Herland har to store moloer som ble bygget på 1950-tallet, noe som gjør det til ei god havn i alle værforhold. Det er også ei stor gjestehavn og over 90 faste båtplasser for småbåter, moloene har også djupvannskaier, der større lasteskip kan ligge for lossing og lasting. 

Herland har eget vannverk, grendehus og pub/kro. En del hytter er kommet de siste årene. Folketallet har økt med åtte de siste tre årene (i dag 2009). 

Islands nasjonalskald Egil Skallagrimson skal ifølge historien ha drept «Atløy Bård» med kniv på Kongsgården på Herland på 900-tallet, dette under et besøk av kongssønnen Eirik Blodøks og hustru Gunnhild. Det antas at det var på Herland (ref kåseri av Knut Landøy), med den begrunnelse at garden ikke kunne sees fra sjøen (eneste på Atløyna som ikke sees fra sjø) og at han sprang tvers over hele øya for å rømme unna øyfolket og kongsmennene.

Under andre verdenskrig hadde tyskerne stilling her, og en befestet radiostasjon på toppen av Skarvikenova ved Brurastakken. På folkemunne kalt «på topp» eller på «tyskerhytta». Stedet ble strategisk valgt i «Festung Norwegen»-planen for sin fenomenale utsikt i alle himmelretninger.

Herland er også fødestedet til kunstneren Oddvar Torsheim.

## Referanser
Hard Rock Café Toronto

**Hard Rock Café Toronto** er en del av en amerikansk restaurantkjede. Den holder til i den canadiske byen Toronto, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Toronto ble åpnet 23. juni 1978. Det er plass til 500 personer i lokalene.

## Mest prestisjefylte klenodier
* Bob Dylans gitar som var utenpå coveret til platen «Real Live» i 1984.
* To originale tegninger av John Lennon fra 1963 og 1964.
* Et par sorte og hvite platåsko, som Paul Stanley (Kiss) har brukt.
* Jakken som Prince brukte da han spilte inn videoen «Raspberry Beret».
* En gitar fra 1953, brukt av det canadiske bandet «Blue Rodeo».
* En gitar fra 1955 brukt av bandet «Mountain».
* En gitar (Gibson Flying V) som Tom Petty brukte på coveret på platen «Hard Promises».
* En gitar brukt av bandet «Rush».
* En dress som ble brukt av Bob Dylan.
* En Operakappe som er signert av Keith Richards (Rolling Stones).

## Se også
*Hard Rock Café for mer generell informasjon om kjeden.

## Eksterne lenker
*
La Palma lufthavn

**La Palma lufthavn**  er en flyplass som ligger på La Palma i Kanariøyene. Flyplassen drives av Saerco. Flyplassen brukes mest av Binter Canarias og Islas Airways med flyvinger til Tenerife og Gran Canaria.

## Ruter
*Air Europa (Barcelona) [vinterrute]
*Binter Canarias (Las Palmas, Tenerife-Nord, Tenerife-Sør, Valverde)
*Condor Airlines (Düsseldorf, Frankurt, Munich, Stuttgart)
*Iberia Airlines (Madrid)
*Islas Airways (Tenerife-Nord)
*Jetairfly (Brussel)
*Martinair (Amsterdam) [vinterrute]
*Thomsonfly (London-Gatwick, Manchester)
*TUIfly (Hamburg, Nürnberg)
*transavia.com (Amsterdam)

## Eksterne lenker
* La Palma lufthavn offisiell hjemmeside - (engelsk)
* Information about La Palma Airport
*
Den nederlandske løves orden

**Den nederlandske løves orden** (nederlandsk: *Orde van de Nederlandse Leeuw*) er en nederlandsk orden. Ordenen ble innstiftet 29. september 1815 av kong Vilhelm I og er den eldste og fornemste sivile utmerkelse i Nederland. Opprinnelig var tanken at *Den nederlandske løves orden* skulle fungere som en sivil avdeling av Den militære Wilhelmsordenen, men den ble i stedet etablert som en separat orden. Monarken er ordenens stormester. Ordenen ble revidert ved lov i 1994.

## Inndeling
*Den nederlandske løves orden* er siden 1994 inndelt i tre grader:
*Storkors
*Kommandør
*Ridder
Fra 1815 til 1994 hadde ordenen en fjerde klasse, *broder*.

## Insignier

Ordenstegnet for *Den nederlandske løves orden* er et hvitemaljert malteserkors i gull som er opphengt i en krone. I korsvinklene er det plassert stiliserte utgaver av bokstaven W, for ordenens innstifter. I midten av korset er det plassert en blåemaljert medaljong med innskriften «VIRTUS NOBILITAT» («dyden adler»). Baksiden bærer den nederlandske løve. Ordensstjernen er i gull og har åtte tagger. Den er besatt med korset fra ordenstegnet, men uten kronen. Ordensbåndet er blått med oransje striper. Dette er fargene til huset Oranien-Nassau.

## Tildeling
Ordenen var ved innstiftelsen bestemt som belønning av dem som utviste patriotisme, lojalitet og oppofrelse i sine borgerplikter, samt til belønning av fortjenester av vitenskap og kunst.
Ordenens storkors tildeles kongelige og statsoverhoder. Inntil 1994 ble ordenen kun tildelt medlemmer av samfunnets øvre sjikt. Unntaket var den laveste graden, *broder*, som var tiltenkt småkårsfolk og som ga rett til pensjon. Bortsett fra storkors, ble utlendinger etter 1892 ikke tildelt *Den nederlandske løves orden*, men dette ble endret igjen i 1994. 

Ved ordensreformen av 1994 ble tildelingsreglene endret slik at *Den nederlandske løves orden* ikke lenger ble automatisk tildelt for bestemte tjenester, samtidig som tildeling ble frakoblet rang og sosial status. Etter dette skal tildeling utelukkende skje på grunnlag av meritter. Det foretas omkring femti utnevnelser årlig.

## Norske innehavere
Kong Harald og dronning Sonja er innehavere av storkors av *Den nederlandske løves orden*. Også kong Olav og kong Haakon var innehavere av storkors.

## Referanser


## Eksterne lenker
* «Order of the Netherlands Lion», Kanselarij der Nederlandse Orden.
* ''het Nederlandse decoratiestelsel'' , Kanselarij der Nederlandse Orden.
Autopista AP-7

**Autopista AP-7** (også **Autopista del Mediterráneo**, *Middelhavsveien*) er en spansk motorvei. Den er en tollbelagt motorvei som løper parallelt med den spanske middelhavskysten. AP-7 er en del av Europavei 15 mellom La Jonquera og Alicante, og mellom Torremolinos og Guadiaro.

AP-7 er delt i to seksjoner (911+96 km):

* Fra La Jonquera til Vera: 911 km lang. Denne delen av motorveien går ved bl.a.:
** Figueres
** Girona
** Sabadell
** Barcelona
** Tarragona
** Reus
** Amposta
** Castellón de la Plana
** Sagunto
** Valencia
** Gandía
** Denia
** Benidorm
** Alicante
** Elche
** Cartagena

* Fra Torremolinos til Guadiaro: 96 km lang. Veien går ved bl.a.:
** Benalmádena
** Fuengirola
** Marbella
** Estepona

## Eksterne lenker
* 
* Autopista AP-7 Concessionaire – Aumar – Tarragona to Sagunto, Valencia to Alicante
* Autopista AP-7 Concessionaire – Ciralsa – Alicante: El Campello to Monforte
* Autopista AP-7 Concessionaire – Cintra
* Autopista AP-7 Concessionaire
* Autopista AP-7 i Google Maps
Finn Viderø

**Finn Viderø** (født 15. august 1906, død 13. mars 1987) var en dansk organist og komponist. Han var en av de første danske organister som ble kjent utenfor landets grenser i kraft av sine innspillinger av klassiske orgelverker. 

Finn Viderø var organist ved Reformert kirke i København i 1928&ndash;41, Jægersborg kirke i 1942&ndash;47, Trinitatis kirke i København 1947&ndash;71 og St. Andreas kirke i København i 1971&ndash;77. Han var gjestelærer ved Yale University og æresdoktor ved Åbo universitet i Finland.  I 1933 ga han ut sammen med Oluf Ring en mye brukt orgelskole. «Hans orgelspill var kompromissløst og båret av det totale fravær av effektelementer og publikumsfrieri» (Ivar Mæland) og gav anledning til mange diskusjoner.   

## Referanser


## Eksterne lenker
* Finn Viderø 1906-2006 Organistbladet
George Washington Cottle

**George Washington Cottle** (født 1811, død 6. mars 1836 ved Alamo misjonsstasjon) var en soldat fra Republikken Texas som døde i slaget ved Alamo.

## Personlige liv
Cottle ble født i Missouri og kom til Texas med sine foreldre, mange søsken og tre kusiner den 6. juli 1829 og seg ned i DeWitts koloni.

Han giftet seg med sin kusine Eliza Cottle (datter av hans onkel Isaac Cottle) 7. november 1930. De fikk en datter kalt Melzenia i 1831, men skilte seg kun tre år senere den 7. oktober 1934. 21. juni 1835 giftet han seg på nytt med Nancy (Curtis) Oliver, enke etter John Oliver. Tvillingsønnene hans Thomas Jackson Cottle og George Washington Cottle jr. ble født 31. mars 1836, bare 25 dager etter at faren døde i krig. Begge tvillingene døde som spedbarn. Nancy Curtis Oliver Cottle giftet seg senere på nytt. Denne ganger med John C. Cooksey.

## Slaget ved Alamo og hans død
Da de meksikanske troppene nærmet seg Sør Gonzales i september 1835 var Cottle en av mennene som fikk i oppgave å samle forsterkninger, for så å komme tilbake å kjempe mot meksikanerne i slaget ved Gonzales 2. oktober samme året.

24. februar 1836 vervet han seg i Gonzales kompaniet under løytnant George C. Kimbell og red med 32 andre soldater til Alamogarnisonen 1. mars. Han ble drept fem dager senere i slaget ved Alamo. Cottle County i Texas er oppkalt etter ham.

## Referanser
Fuerteventura lufthavn

**Fuerteventura lufthavn**  betjener kanariøya Fuerteventura og ligger utenfor Puerto del Rosario.

## Ruter
* Aer Lingus (Dublin)
* Air Europa (Asturias, Bilbao, Barcelona, Lanzarote, Madrid, Málaga, Palma de Mallorca, Paris-Orly Santiago de Compostela) 
* Air Italy (Milano-Malpensa)
* Arkefly (Amsterdam)
* Binter Canarias (Gran Canaria, Tenerife-North)
* Condor Airlines (Düsseldorf, Frankfurt, Hamburg, Hannover, Köln/Bonn, München, Stuttgart)
* easyJet (Madrid)
* Europe Airpost (Nantes, Paris-Charles de Gaulle)
* Finnair (Helsingfors)
* Iberia Airlines (Madrid)
* Islas Airways (Las Palmas, Tenerife-Nord)
* Jetairfly (Brussel)
* Luxair (Luxembourg)
* Neos (Milano-Malpensa)
* Ryanair (Birmingham, Dublin, East Midlands, Frankfurt-Hahn, Girona, Liverpool, London-Stansted,  Shannon, Weeze)
* Thomas Cook Airlines (Belfast-International, Birmingham, Bristol, Cardiff, East Midlands, Glasgow-International, Leeds/Bradford, London-Gatwick, Manchester, Newcastle)
* Thomsonfly (Birmingham, Cardiff [vinterrute], London-Gatwick, London-Luton, London-Stansted [starter 2. mai 2009], Manchester)
* transavia.com (Amsterdam)
* TUIfly (Berlin-Tegel, Düsseldorf, Hamburg, Hannover, Nürnberg, Stuttgart, Zweibrücken)

## Eksterne lenker
* 
* Fuerteventura lufthavn offisiell hjemmeside - (engelsk)
* 
* Fuerteventura Destinations
* Information about El Matorral Airport